L-Estratt segwenti hu mehud kelma b'kelma mill-Manifest Elettorali ta' Alternattiva Demokratika (Kapitlu 14) It-Tniġġis mid-Dawl. It-tniġġis mid-dawl (light pollution) joħloq diffikultà għall-ħajja notturna fid-dinja tal-annimali kemm għall-għasafar (prinċipalment dawk li għadhom ħerġin mill-bejta) kif ukoll tipi differenti ta' insetti. Huwa prinċipalment ta' theddida għall-bijodiversità kif jixhed rapport fuq l-materja ippubblikat xi snin ilu dwar proġett għall-ħarsien tal-għasafar fl-Aħrax tal-Mellieħa. It-tniġġis mid-dawl huwa kkawżat minn dawl żejjed u dawl li jitħalla jkun direzzjonat fejn m'hemmx bżonnu. Kontroll tat-tniġġiz mid-dawl jista' jagħti kontribut żgħir għat-tnaqqis ta' konsum tal-enerġija billi s-setturi li jridu jkunu indirizzati huma d-dwal fit-toroq, id-dwal madwar bini storiku u dwal estern f'bini pubbliku u bini kummerċjali bħall-lukandi.
Snippets from AD's electoral manifesto: (2) Light Pollution